મળતી માહિતી મુજબ નવસારી નગરપાલિકાએ છેલ્લા કેટલાક સમયથી શહેરના 57 જેટલા નાના મોટા માર્ગોને બનાવવાનું કામ હાથ ઉપર લીધુ હતું. આ માર્ગોમાં કેટલાક માર્ગને રિકાર્પેટ, કેટલાકના વાઈડનિંગનું કામ યા કેટલાક માર્ગ તો પ્રથમ વખત (આજદિન સુધી ધુળીયા હતા યા નવો વિસ્તાર ડેવલપ થતા) જ બનાવવાનું આયોજન કર્યું છે. આ રસ્તાઓમાં થોડા જ મુખ્ય માર્ગ છે, મહત્તમ આંતરિક માર્ગના કામો જ હાથ ઉપર લેવામાં આવ્યા છે. શહેરના આ કુલ 57 નાના-મોટા માર્ગ બનાવવાનો ખર્ચ રૂ. 3.57 કરોડ અંદાજવામાં આવ્યો છે, જે સ્વર્ણિમ જયંતીની ગ્રાંટમાંથી કરવામાં આવશે.